钦定古今图书集成/明伦汇编/闺媛典/第101卷 > 皇清七 > 潘尔成妻姚氏〈姚氏女顾氏朱氏马氏附〉
## 钦定古今图书集成/明伦汇编/闺媛典/第101卷 > 皇清七 > 潘尔成妻姚氏〈姚氏女顾氏朱氏马氏附〉

按《苏州府志》：“姚氏，潘尔成妻。顺治二年七月，昆山城陷，姚氏有女年十八，同被执至朝阳门城楼，女大骂，兵怒，从楼推坠城下，杀之。母亦不受污，并死焉。诸生高明妻顾氏，知城陷，持剪刀刺喉死。章某妻朱氏，晋丹妻马氏，俱投于井。”